BÉRLETI SZERZŐDÉS
Amely létrejött az alábbi szerződő felek(továbbiakban: szerződő felek) között:

egyrészről:
SÜKÖSD NAGYKÖZSÉG ÖNKORMÁNYZATA (törzsszám: 724418, képviseli: Tamás Márta polgármester, Adószáma: 15724416-2-03 KSH számjele: 15724416-8411-321-03) 6346 Sükösd, Dózsa Gy. út 201.szám alatti bérbeadó – a továbbiakban: Bérbeadó
másrészről:

……. vállalkozó/jogi személy
, mint bérlő (Cégjegyzékszám/egyéni vállalkozói igazolás sz.: …………………………….., adószám:……………….., székhelye: ………………………………………., törvényes képviselő: ……………………………..– a továbbiakban: Bérlő között mai napon az alábbi feltételekkel:
1. Bérbeadó bérbe adja a kizárólagos tulajdonát képező sükösdi  ………………… hrsz. alatt felvett, …………….. művelési ágú, ….. m2 nagyságú ingatlant. Az ingatlan per-, igény- és tehermentes.

A bérlemény nincs bekerítve. A Bérlő a területet megtekintette, tudomással bír arról, hogy azon a közművek közül a villamos hálózat kiépítése 2021. augusztus 31-ig megvalósult. A bérelt terület gazdasági hasznosítása érdekében a szilárd burkolatú út, gázvezeték, vízhálózat, szennyvízcsatorna kiépítés megtörtént.
2.1. A fentiek előre bocsátása után Bérbeadó az 1. pontban körülírt ingatlanát jelen megállapodással, kizárólag gazdasági, üzleti tevékenység folytatása céljára határozott időre, 2 évre adja bérbe a Bérlőnek, aki az ingatlant ennek alapján bérbe veszi.
A felek rögzítik, hogy a Bérlő jogosult az ingatlanba székhelyként, telephelyként, fióktelephelyként bejelentkezni.
2.2.1. Bérlő tudomással bír arról, hogy az önkormányzat célja a gazdaságfejlesztés, az infrastrukturális háttér megteremtése és a szolgáltatások fejlesztésének támogatása, a helyi vállalkozások megerősítése és a foglalkoztatás bővítése. Bérlő e cél elérése érdekében saját érdekkörében a bérelt területen gazdasági tevékenység folytatására alkalmas építmény létesítését vállalja, és gazdasági tevékenység megkezdését garantálja a bérleti időszak alatt.
2.2.2. A Bérbeadó a Bérlő 2.2.1. pontban vállalt kötelezettsége teljesülése esetén a Bérlőnek elővásárlási jogot enged az 1. pont szerinti területre vonatkozóan, melyet a bérleti időszak lejártát követő 30 napon belül megkötött adásvételi szerződéssel érvényesítenek a szerződő felek. A szerződő felek az adásvételi szerződésben a terület nettó vételárát közösen kiválasztott igazságügyi ingatlanforgalmi becslő által megállapított értékben határozzák majd meg. Az adásvételi szerződés  napján hatályos jogszabályok alapján a nettó vételárra az általános forgalmi adót fel kell számítani.
2.3. A szerződő felek rögzítik, hogy amennyiben a bérelt területen a bérleti időszak alatt a Bérlő nem építi fel gazdasági tevékenységre szolgáló építményét, és abban a gazdasági tevékenységet nem kezdi meg, elesik a terület további bérleti és elővásárlási jogától, és tudomásul veszi, hogy annak használati és birtoklási jogát a Bérbeadó visszaveszi. A Bérlő tudomásul veszi, hogy az ingatlanon addig elvégzett bérlői beruházás elszámolása kizárólag a Bérbeadó által elfogadott más érdeklődő és a Bérlő közötti megállapodásban történhet.

2.4. Bérlő a fentieket tudomásul veszi és kijelenti, hogy a bérleményben termelő/szolgáltató gazdasági tevékenységet kíván folytatni.
3. A bérleti díj évi ………….. Ft
+ ÁFA  mely összeget a tárgyévre vonatkozóan az év első hónapjának 15. napjáig köteles Bérlő Bérbeadónak kifizetni átutalással Bérbe adó OTP Nyrt- nél vezetett 11732033-15336842 számú bankszámlájára. Bérbeadó a bérleti díjról számlát állít ki.
5.1. Bérlő az ingatlan birtokába 2026 …….. napján lép, mely időponttól kezdődően jogosult az ingatlant használni. A bérleti díjat 2026. évben a birtokbaadás napjától kell kiszámítani.
5.2. A Bérbeadó hozzájárulásával a Bérlő jogosult a Bérbeadó által kialakítandó villamoshálózatra az áramszolgáltatóval előre egyeztetett módon rácsatlakozni és onnan villanyt vételezni. 
5.3. A Bérlő a hatályos jogszabályoknak megfelelően jogosult és köteles a gazdasági tevékenysége megvalósítása, folytatása érdekében az ingatlanon felépítményt létrehozni. Bérlő előre köteles egyeztetni Bérbeadóval az általa létrehozandó felépítmény terveiről. Megállapodnak a felek, hogy Bérlő jelen bérleti szerződés keltétől számított 2 éven belül az általa folytatott tevékenység folytatására alkalmas felépítményt köteles befejezni. Bérlő az ingatlanon lakóingatlant (beleértve a szolgálati lakást is) a bérleti jogviszony alatt nem építhet.

Felek rögzítik, hogy a felépítmény tulajdonjoga Bérlőt illeti meg.

5.4. Jogosult a bérleménybe vizet, villanyt, gázt és egyéb közműveket (pl. telefon, internet) bevezettetni.
5.5. Bérlő köteles az ingatlant saját költségén bekeríteni.
5.6. Bérlő a gazdasági tevékenységét köteles a hatályos jogszabályoknak megfelelően végezni.

6. Bérlő vállalja, hogy a bérlet időtartama alatt viseli az ingatlan karbantartásával, használatával, fenntartásával kapcsolatos költségeket.

7.  Bérlő az ingatlant rendeltetésének megfelelően használja (vagyis gazdasági tevékenység folytatása céljára; a bérlemény ettől eltérő célú hasznosítására bérlő nem jogosult). Felelős minden olyan kárért, amely a rendeltetésellenes vagy szerződésellenes használat következménye.

8. A szerződő felek megállapodnak, hogy Bérbeadó havonta ellenőrizheti az ingatlan használatát bérlővel előzetesen egyeztetett időpontban (ekkor a bérleménybe is bemehet).

9. Megállapodnak abban a szerződő felek, hogy a Bérlő az ingatlant harmadik személynek nem jogosult albérletbe vagy használatba adni illetve a bérleménybe idegen személyeket (társaságokat) nem fogadhat be.
10. Bérbeadó a bérletet azonnali hatállyal felmondhatja:

a) ha a Bérlő az ingatlant rendeltetésellenesen vagy szerződésellenesen használja és azt Bérbeadó felszólítása ellenére sem hagyja abba,

b) a bérleti díj fizetés elmulasztása esetében – amennyiben ezt írásbeli felszólítás ellenére sem rendezi.
Amennyiben a fenti okok miatt szűnik meg a bérleti szerződés, Bérlő tudomásul veszi, hogy másik megfelelő bérleti lehetőség biztosítását nem kérheti.

11. A bérleti szerződést, annak lejárta előtt a szerződő felek – a 10.) pontban rögzített eseteket kivéve – csak közös megegyezéssel bonthatják fel.
12. A szerződő felek megállapítják, hogy jelen szerződés megkötéséig a Bérbeadó Sükösd Nagyközség Önkormányzata TOP 1.1.1-16-BK1-2017-00020 számú pályázatának Irányító Hatósága (IH) a szerződést még nem hagyta jóvá. Amennyiben az IH jelen bérleti szerződés tartalmában módosítást ír elő, a szerződő felek azt figyelembe véve jelen szerződést módosítani fogják.

13.Amennyiben a Bérlő a lejárati idő előtt a bérleményt elhagyja, úgy az addig kifizetett bérleti díjat Bérbeadó nem köteles visszaadni részére. Bérlő ezt tudomásul veszi és elfogadja.

14. Jelen bérleti szerződésben nem szabályozott kérdésekben a Polgári Törvénykönyv szabályai az irányadók.

15. Megállapodnak abban szerződő felek, hogy esetleges jogvita esetére a Bajai Járásbíróság kizárólagos illetékességét kötik ki.
Jelen bérleti szerződést felek elolvasták, annak tartalmát megértették és azt, mint akaratukkal mindenben megegyezőt kettő tanú előtt helyben hagyólag aláírták. 

Sükösd, 2026. …………………..
…………………………………………………………………………………..
SÜKÖSD NAGYKÖZSÉG ÖNKORMÁNYZATA

Bérbeadó

képviseli: Tamás Márta polgármester

…………………………………………………………

Bérlő
Előttünk, mint tanúk előtt

név:                                                                            

név:
lakcím:                                                                                          lakcím:
aláírás:                                                                                          aláírás:
� megfelelő aláhúzandó


� A telek: 60 000 Ft/év, B telek: 100 000 Ft/év

